Publication: Magyar Közlöny
Issue: MK-2004-41 (Year: 2004, Number: 41)
Era: 2004-2010
Section: a 15/2004. (IV. 5.) PM rendelethez
Paragraph Index: 640

7. Visszamenõleges hatállyal megnyitott vámkontingensek Amennyiben egy közösségi szabályozás által visszamenõleges hatállyal kerül megnyitásra egy vámkontingens, úgy a vámkontingens igénybevételére lehetõség van mindazon áruk esetében, melynek szabad forgalom számára történõ vámkezelése a vonatkozó vámkontingens érvényességének kezdõ idõpontját követõen került elvégzésre. A vámkontingens megnyitását visszamenõleges hatállyal elrendelõ jogszabály közzétételét követõen van lehetõség áru szabad forgalom számára történõ vámkezelését végzõ vámhivatalnál a kérdéses vámkontingens igénylésére. A vámhatóság értesítheti a vámkezelést kérõt a visszamenõlegesen megnyitott vámkontingens igénylésének lehetõségérõl. Amennyiben az áru szabad forgalom számára történõ vámkezelésének idõpontjában érvényes vámkontingens nem áll rendelkezésre, azonban a vámkezelést kérõ megalapozott információval bír ezen kontingens jövõbeni, visszamenõleges hatállyal történõ megnyitásáról, úgy az EV kitöltésénél a megnyitásra kerülõ vámkontingens rendelésszáma feltüntetésre kerülhet, ha azt a vámhivatal — a Nemzeti Kontingenskezelõ Központtól kapott jóváhagyást követõen — engedélyezi. Ezen eljárás esetében a kérdéses vámkontingens megnyitását visszamenõleges hatállyal elrendelõ jogszabály közzétételét követõen a vámhatóság a kontingenskérelemnek megfelelõ mennyiséget hivatalból megkéri, és a kapott válasznak megfelelõen a vámterhet kiszabó határozat módosítása iránt intézkedik.

Source: https://magyarkozlony.hu/hivatalos-lapok/29bfe2d3519d26c61dad511094c763b33c8a4b15/dokumentumok/51a0d395522e6dc9b91294c32b6ef83970c4d1f2/letoltes